**Δήλωση Εμπιστευτικότητας – Εχεμύθειας των Γονέων/Κηδεμόνων ή ιδίων των υποψηφίων για εγγραφή στον ειδικό πίνακα διακρίσεων της Γ.Γ.Α.**

Βάσει της Υ.Α. 11596/09.05.2013 «Εγγραφή αθλητών με αγωνιστικές διακρίσεις στον ειδικό πίνακα διακρίσεων της Γ.Γ.Α. του άρθρου 34 του Ν. 2725/1999 όπως ισχύει μετά την τροποποίησή του από το άρθρο 38 παρ.1 και 2 του Ν. 4115/2013»  (ΦΕΚ 1218/Β/20.05.2013), για την έκδοση της απόφασης εγγραφής στον ειδικό πίνακα απαιτείται μεταξύ άλλων **Βεβαίωση της οικείας αθλητικής ομοσπονδίας** στην οποία θα περιλαμβάνονται διάφορα στοιχεία *μεταξύ αυτών και* ***αντίγραφα******φύλλα αγώνος*** *επικυρωμένα από την αγωνόδικο επιτροπή και την αθλητική ομοσπονδία κλπ .*

Οι πληροφορίες που αναγράφονται στα φύλλα αγώνος είναι **απολύτως εμπιστευτικές**, καθότι περιλαμβάνουν δεδομένα προσωπικού χαρακτήρα και ενδεχομένως ευαίσθητες πληροφορίες λοιπών υποκειμένων (υπό την έννοια που προβλέπεται στον Κανονισμό *ΕΕ 2016/679 του Ευρωπαϊκού Κοινοβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, για συντομία καλούμενος ΓΚΠΔ και την εθνική νομοθεσία Ν. 4624/2019.)* Ως εκ τούτου είναι επιβεβλημένη η τήρηση απόλυτης εχεμύθειας. Το περιεχόμενο θα χρησιμοποιηθεί **αποκλειστικά** για τον σκοπό που προβλέπεται στην προαναφερθείσα νομοθεσία, ήτοι για την πλήρωση της προϋπόθεσης των απαιτουμένων εγγράφων, ώστε να εκδοθεί η απόφαση εγγραφής στον ειδικό πίνακα μοριοδότησης και δεν επιτρέπεται να αποκαλυφθεί σε τρίτους ούτε να χρησιμοποιηθεί από οποιοδήποτε άλλο πρόσωπο εκτός από το νόμιμο παραλήπτη, ούτε να αντιγραφεί με οποιονδήποτε τρόπο. Οποιαδήποτε μη εξουσιοδοτημένη αντιγραφή, αποκάλυψη ή διανομή του περιεχομένου **απαγορεύεται αυστηρά**. Τα λοιπά υποκείμενα των δεδομένων διατηρούν ρητά το δικαίωμα να ασκήσουν τις προβλεπόμενες έννομες αξιώσεις εναντίον οποιουδήποτε χρησιμοποιεί ή αποκαλύπτει τις εμπιστευτικές πληροφορίες για εξυπηρέτηση οποιουδήποτε άλλου σκοπού πλην του προαναφερθέντος.

Αφού έχω διαβάσει και κατανοήσει τα ανωτέρω, δηλώνω ότι :

* αναλαμβάνω να τηρώ απόλυτη εχεμύθεια έναντι παντός τρίτου σχετικά με όποια ευαίσθητα στοιχεία ή πληροφορίες ή υλικό που θα περιέλθει σε γνώση μου. Για τη δήλωση αυτή, ως εμπιστευτικό και απόρρητο θεωρείται κάθε στοιχείο, τεχνική πληροφορία, δεδομένα και γενικά όλες οι πληροφορίες που παρέχονται.
* δεσμεύομαι, επίσης, με την εξαίρεση της κοινοποίησης στο αρμόδιο Τμήμα της Γενικής Γραμματείας Αθλητισμού, για τη μη περαιτέρω και με οποιονδήποτε τρόπο μεταβίβαση - διάθεση – δημοσιοποίηση – αποκάλυψη σε οποιονδήποτε τρίτο των εμπιστευτικών πληροφοριών που μου δόθηκαν.
* δεσμεύομαι επιπροσθέτως ότι δεν θα χρησιμοποιήσω ο ίδιος τα αναγραφόμενα στοιχεία που θα περιέλθουν σε γνώση μου για εξυπηρέτηση άλλων σκοπών και ώστε να αποκομίσω ίδιον όφελος.
* δεσμεύομαι τέλος ότι θα απέχω γενικά από κάθε ενέργεια που μπορεί να θίξει δικαιώματα των λοιπών προσώπων που αναγράφονται στα φύλλα αγώνος.

Σε περίπτωση που δεν τηρηθούν οι παραπάνω υποχρεώσεις και για οποιαδήποτε παραβίαση των όρων αυτών, αποδέχομαι τις ευθύνες καθώς και τις συνέπειες που απορρέουν από την ελληνική νομοθεσία όσον αφορά τις ψευδείς δηλώσεις και τη μη χρηστή διαχείριση των εμπιστευτικών πληροφοριών που θα περιέλθουν σε γνώση μου.

Αθήνα, ……/……./2022

Ο/Η Δηλών/ούσα

Ονοματεπώνυμο……………

Υπογραφή…………………….